CELEX: C2006/326/150
Language: fi
Date: 2006-12-30 00:00:00
Title: Asia T-323/06: Kanne 21.11.2006 — FRESYGA v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/73
            
         Kanne 21.11.2006 — FRESYGA v. komissio
   (Asia T-323/06)
   (2006/C 326/150)
   Oikeudenkäyntikieli: espanja
   Asianosaiset
   
      Kantaja: FRESYGA (Almería, Espanja) (edustaja: asianajaja J. Rovira Daudí)
   
      Vastaaja: Euroopan yhteisöjen komissio
   Vaatimukset
   
               —
            
            
               Kantaja vaatii, että sen nostama kumoamiskanne on otettava tutkittavaksi ja että neuvoston direktiivin 92/43/ETY mukaisesta luettelosta Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista 19.7.2006 tehty päätös on kumottava siltä osin kuin se koskee SCI ES6110006:tta ja että mainittu SCI on siten poistettava sen soveltamisalasta.
            
         
               —
            
            
               Toissijaisesti kantaja vaatii, että neuvoston direktiivin 92/43/ETY mukaisesta luettelosta Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista 19.7.2006 tehty päätös on osittain kumottava siten, että SCI ES6110006:sta poistetaan Coto de Padilla -niminen tila, joka sijaitsee Níjarin kunnan alueella ja jonka pinta-ala on 8.500.000 m2.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämä kanne on nostettu neuvoston direktiivin 92/43/ETY mukaisesta luettelosta Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista 19.7.2006 tehdyn komission päätöksen (1) kumoamiseksi kokonaan siltä osin kuin siinä todetaan ES611 0006 ”Ramblas de Jergal, Tabernas y Sur de Sierra Alhamilla”n olevan yhteisön tärkeänä pitämä alue, tai toissijaisesti siltä osin kuin mainittuun listaan on sisällytetty kantajalle kuuluva tila.
   Oikeudelliset perusteet ja pääasialliset perustelut ovat samankaltaiset kuin ne, jotka on esitetty asiassa T-322/06, Manuel Espinosa ynnä muut vastaan komissio.
   Erityisesti on todettava, että komissio ei ole arvioinut aluetta koskevia sosiaalisia ja taloudellisia seikkoja ehdotuksen ja SCI ES6110006:n hyväksymisen välisenä aikana eikä se myöskään ole arvioinut maa-alueiden suojelun tilaa, vaikka Níjarin hallitus oli pyytänyt sitä useita kertoja, vaan se vain hyväksyi sen, mitä Andalucían hallitus oli ehdottanut arvioimatta mainittujen alueiden sopivuutta.
   
      (1)  EUVL L 259, 21.9.2006, s. 1.